Document ID: 32011D0029

EUROOPA PARLAMENDI JA NÕUKOGU OTSUS,
15. detsember 2010,
paindlikkusinstrumendi kasutuselevõtmise kohta
(2011/29/EL)
EUROOPA PARLAMENT JA EUROOPA LIIDU NÕUKOGU,
Võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta, (1) eriti selle punkti 27 viiendat lõiku,
võttes arvesse Euroopa Komisjoni ettepanekut
ning arvestades, et pärast kõigi võimaluste uurimist alamrubriigi 1a ja rubriigi 4 alusel tehtavate assigneeringute ümberjaotamiseks nõustusid mõlemad eelarvepädevad institutsioonid 11. novembril 2010 toimunud lepituskohtumisel ületama alamrubriigi 1a ja rubriigi 4 ülemmäärasid ning võtma 2011. aasta eelarve täiendavaks rahastamiseks kasutusele paindlikkusinstrumendi vahendid:
-
18 miljonit eurot elukestva õppe programmi jaoks alamrubriigis 1a;
-
16 miljonit eurot konkurentsivõime ja uuendustegevuse programmi jaoks alamrubriigis 1a;
-
71 miljonit eurot Palestiina jaoks rubriigis 4
ON VASTU VÕTNUD KÄESOLEVA OTSUSE:
Artikkel 1
Euroopa Liidu 2011. aasta üldeelarvest võetakse paindlikkusinstrumendi raames kasutusele 34 miljonit eurot kulukohustuste assigneeringutena alamrubriigis 1a ja 71 miljoni eurot kulukohustuste assigneeringutena rubriigis 4.
Kõnealust summat kasutatakse järgmiste meetmete rahastamise täiendamiseks:
-
18 miljonit eurot elukestva õppe programmi jaoks alamrubriigis 1a;
-
16 miljonit eurot konkurentsivõime ja innovatsiooni programmi jaoks alamrubriigis 1a;
-
71 miljonit eurot Palestiina jaoks rubriigis 4.
Artikkel 2
Käesolev otsus avaldatakse Euroopa Liidu Teatajas.
Strasbourg, 15. detsember 2010

Labels: 15